ভ্যালেরি পেরিন
ভ্যালেরি রিচি পেরিন (ইংরেজি: Valerie Ritchie Perrine; জন্ম: ৩ সেপ্টেম্বর ১৯৪৩) হলেন একজন মার্কিন অভিনেত্রী ও মডেল। তিনি ১৯৭০-এর দশকের অন্যতম যৌন আবেদনের প্রতীক ছিলেন এবং তার সৌন্দর্য ও অতি সুন্দর চেহারা তাকে হলিউডে স্থান করে দেয়। তিনি লেনি (১৯৭৪) চলচ্চিত্রে হানি ব্রুস চরিত্রে অভিনয়ের জন্য সর্বাধিক পরিচিত। এই কাজের জন্য তিনি শ্রেষ্ঠ সম্ভাবনাময় নবাগত অভিনেত্রী বিভাগে বাফটা পুরস্কার ও কান চলচ্চিত্র উৎসব হতে শ্রেষ্ঠ অভিনেত্রী পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র ভূমিকা হল সুপারম্যান (১৯৭৮), দি ইলেকট্রিক হর্সম্যান (১৯৭৯) ও সুপারম্যান টু (১৯৮০)।